Publication: Magyar Közlöny
Issue: MK-1999-58 (Year: 1999, Number: 58)
Era: 1990-2004
Section: [A 19/1996. (III. 8.) OGY határozat
Paragraph Index: 354

h) a program költségkalkulációját.” E minimumkövetelmények kibővítése alapján elkészített pályázati űrlapot kell a pályázó programkészítőknek kitölteniük. A pályázati űrlapból, kitöltési útmutatóból és a programok elbírálásához, jóváhagyásához (akkreditációjához) használt kritériumrendszerből álló pályázati dokumentáció a Magyar Közigazgatási Intézet Oktatási és Módszertani Igazgatóságán (MKI OMI) (1124 Budapest XII., Németvölgyi út 41.) szerezhető be, munkanapokon 9—14 óra között. A dokumentáció egységára 10 000 Ft, amelyet az átvételkor kell megfizetni. (Postai megrendelés esetén az egységárat a M.Á.K. 10032000-01451461-00000000 számú számlára történő megfizetéssel/átutalással lehet megfizetni. A megrendeléshez kérjük csatolni a befizetés/átutalás bizonylatát.) Az elkészített programokat a pályázóknak az MKI OMI-nak kell megküldeniük. A programok akkreditációját a Kollégium szakértők bevonásával végzi el. A programok értékelési díja minden megkezdett 30 óra képzési összóraszám után 20 000 Ft, amely összeget a program benyújtásakor kell megfizetni a pályázati dokumentációnál jelzett módon. (Amennyiben a pályázó a díjat nem fizeti meg, a pályázati anyagot az Intézet — érdemi vizsgálat és a Kollégium elé terjesztés nélkül — a pályázónak visszaküldi.) A minőségileg alkalmasnak ítélt és 3 évre akkreditált programok jegyzékét (a felhasználók kellő tájékoztatását biztosító programadatokkal) a Kollégium a Belügyminisztérium hivatalos lapjában közzéteszi. Az elutasított programpályázatokat a Kollégium az elutasítás indokolásával együtt visszaküldi a pályázóknak. A 2000. évre — majd a további évekre — szóló köztisztviselői továbbképzési és vezetőképzési tervbe csak a nyilvánosságra hozott listában szereplő programok vehetők fel. A továbbképzési programokat a pályázóknak — a Kollégiumnak címezve — az MKI OMI címére kell megküldeniük a felhívás megjelenését követő 60 napon belül. (A Kollégium a határidőre beérkezett pályázatokat 40 napon belül értékeli, s azok elfogadásáról vagy elutasításáról — a felhasználók számára nyilvánosságra hozott programjegyzéktől függetlenül — közvetlenül is értesíti a pályázókat. A határidőn túl érkezett programjavaslatokat a Kollégium a következő felhívási időszakban értékeli.) Az akkreditált programok felhasználásáról a sikeresen pályázó (a programtulajdonos) és az éves továbbképzési tervek készítésére kötelezett szervezetek külön megállapodást kötnek. A program akkreditációja és nyilvánosságra hozatala arra hatalmazza fel a programtulajdonost és a továbbképzés szervezőjét, hogy az akkreditált programot 1999/58. szám köztisztviselői továbbképzéshez használják fel. A programok részleges vagy teljes finanszírozása a Kollégium javaslata alapján a központi költségvetés célelőirányzatából biztosítható. A felhívásra pályázatot nyújthat be, s akkreditáció esetén az éves terv készítésére kötelezettel kötött megállapodás alapján továbbképzést szervezhet (illetve szervezésében közreműködhet) minden természetes és jogi személy, valamint ezek jogi személyiséggel nem rendelkező társulása, ha tevékenységi köre erre feljogosítja. A Kollégium felhívja a pályázni kívánók figyelmét: a pályázatok elbírálását követően — szükség esetén — újabb felhívást tesz közzé. A felhívással kapcsolatos további információkkal dr. Andriska Szilvia, az MKI OMI osztályvezetője áll a pályázók rendelkezésére a (06-1) 266-2645 számú telefonon. Közigazgatási Továbbképzési Kollégium Pályázati felhívás a köztisztviselők továbbképzésében, vezetőképzésében közreműködő oktatói névjegyzékre való felvételre A Magyar Közigazgatási Intézet Oktatási és Módszertani Igazgatósága (MKI OMI) a 199/1998. (XII. 4.) Korm. rendelet 11. §-ának (3) bekezdésében kapott felhatalmazás alapján pályázatot hirdet a köztisztviselők — központi költségvetésből támogatott — továbbképzésében, vezetőképzésében oktatóként közreműködők névjegyzékére való felvételre. Csak a névjegyzékre felvett személyek működhetnek közre oktatóként a központi költségvetésből támogatott köztisztviselői továbbképzési, vezetőképzési programokban a programlebonyolító megbízása alapján. Az oktatói névjegyzéket a Belügyminisztérium hivatalos lapjában tesszük közzé. A pályázaton való részvétel feltételei: — felsőfokú iskolai végzettség; — legalább ötéves közigazgatásban vagy az iskolarendszerű, illetve felnőttoktatásban szerzett oktatói vagy tudományos kutatóként szerzett gyakorlat; — a pályázó munkáltatójának hozzájárulása a pályázaton való részvételhez; — nyelvoktatás esetében nyelvoktatói képesítés és 5 év nyelvoktatási gyakorlat. A pályázati anyagnak tartalmaznia kell: — a pályázati felhíváshoz mellékelt, hiánytalanul kitöltött „Adatlap”-ot, az abban foglalt nyilatkozattal együtt; — felsőfokú iskolai végzettséget igazoló oklevél másolatát; — legalább ötéves közigazgatási vagy oktatási, kutatói gyakorlat munkáltatói igazolását. A pályázat mérlegelés nélkül elutasítható, ha a pályázó — nem felel meg a pályázati kiírásban szereplő feltételeknek; — a pályázati kiíráshoz mellékelt „Adatlap”-ot hiányosan töltötte ki; — nem csatolta az előírt dokumentumokat. A pályázat elutasítható a bírálóbizottság mérlegelése alapján, ha — a pályázati anyag áttanulmányozása alapján a bírálóbizottság a pályázóval szemben szakmai kifogás(oka)t emelt; — a pályázó nem rendelkezik oktatói gyakorlattal. A pályázó tudomásul veszi, hogy törölhető az oktatói névjegyzékből, ha — nem vesz részt az MKI OMI által szervezett oktatói felkészítőkön, — 5 alkalommal önhibájából nem tesz eleget az oktatói felkérésnek, — a tanfolyami értékelés többszöri negatív minősítése alapján. A közigazgatási szakvizsgáztatók névjegyzékén szereplők automatikusan felkerülnek az oktatói névjegyzékre a pályázati felhívás „Adatlap”-jának kitöltése, valamint az előírt nyilatkozatok megtétele esetén. A pályázatokat a Magyar Közigazgatási Intézet Oktatási és Módszertani Igazgatóságához kell benyújtani (1124 Budapest XII., Németvölgyi út 41., postacím: 1525 Budapest, 114 Pf. 91). A borítékra rá kell írni: „Oktatói pályázat”. A pályázatok benyújtása folyamatosan történik. A pályázatok elbírálására első alkalommal 1999. augusztus 31-ig kerül sor, azt követően negyedévenként. A döntésről (a pályázat elutasítása esetén a pályázati anyag egyidejű visszaküldésével) az elbíráló bizottság a pályázókat közvetlenül írásban értesíti. A pályázatokat az eljárás során az adatvédelmi szabályoknak megfelelően kezeljük. Magyar Közoktatási Intézet Oktatási és Módszertani Igazgatósága 1999/58. szám Melléklet Adatlap a köztisztviselők továbbképzésében, vezetőképzésében közreműködő oktatói névjegyzékre való felvételhez . Rendelkezik-e pedagógiai végzettséggel: igen nem — ha nem, részt vett-e oktatásmódszertani tárgyú továbbképzésben hallgatóként; igen nem — rendelkezik-e iskolarendszerű oktatásban szerzett oktatói gyakorlattal; igen nem — rendelkezik-e iskolarendszeren kívüli továbbképzésben szerzett oktatói gyakorlattal igen nem Rendelkezik-e legalább 5 éves közigazgatási, oktatói vagy kutatási gyakorlattal? igen nem Ha pályázatában idegen nyelvi továbbképzést jelölt meg, rendelkezik-e nyelvoktatói képesítéssel és legalább 5 év nyelvoktatói gyakorlattal? igen nem Közigazgatásban hasznosítható tudományos fokozattal rendelkezik-e? igen nem Szakmai gyakorlat hossza (év): közigazgatási oktatói tudományos kutatói 1999/58. szám Aláhúzással jelölje meg azokat a témaköröket, amelyekből oktatói közreműködést vállal: A helyi önkormányzati igazgatási rendszer Államháztartás (költségvetés, adó, közvagyon igazgatása) Általános alkotmánytani ismeretek Az államigazgatás szervezetrendszere (közigazgatás központi szervei, a központi alárendeltségű területi és helyi közigazgatási szervek) Az államigazgatási eljárás általános szabályai, jogintézményei Belügyi igazgatás Egészségügyi igazgatás EU integrációs ismeretek Földművelésügyi igazgatás Gazdasági igazgatás, Kereskedelmi, Ipari, Munkaügyi igazgatás, Idegenforgalom Honvédelmi igazgatás Igazságügyi igazgatás Környezetvédelmi igazgatás Közigazgatási informatika Közigazgatási jog — jogalkotás — jogalkalmazás Közigazgatási szervezési-vezetési ismeretek (hierarchia, irányítás, vezetés, felügyelet, ellenőrzés) Közlekedési, hírközlési, vízügyi igazgatás Közszolgálati etika Közszolgálati jog — a közigazgatás személyzete Közszolgáltatások joga és intézményrendszere Kulturális igazgatás Külügyi igazgatás Oktatási igazgatás Sportigazgatás Szabálysértési jog Szociális igazgatás Területfejlesztés és -rendezés, területi tervezés Részt vett-e oktatóként a pályázatban megjelölt témakör(ök) szerinti továbbképzésben? igen nem Nyilatkozat: Vállalom, hogy — felkérés esetén oktatóként részt veszek a központi költségvetésből támogatott köztisztviselői továbbképzési, vezetőképzési programokban; — az adataimban történő változást haladéktalanul közlöm az MKI OMI-val; — rendszeresen részt veszek az MKI OMI által szervezett oktatói, oktatás-módszertani továbbképzéseken. A munkáltató hozzájárulása és a legalább 5 éves közigazgatási, oktatási, kutatói gyakorlat igazolása: aláírás, pecsét Kelt: pályázó aláírása 1999/58. szám A Központi Kárrendezési Iroda k ö z l e m é n y e az 1999. augusztus 16—28-ig terjedő időszak — I., II/1. és II/2. földalapra vonatkozó — termőföld árveréseiről Az 1999. augusztus 16—28-ig terjedő időszak — I. földalapra vonatkozó — termőföld árveréseiről A megyei (fővárosi) kárrendezési irodák 1999. augusztus 16—28-ig terjedő időszakra eső termőföld árverési

Source: https://magyarkozlony.hu/hivatalos-lapok/3810ad673d2cfba223e561029d4e46d1b83ab15c/dokumentumok/1f0d7592559abdc935975a4736ff75919b314efc/letoltes